PARANTUMISKOULU
ÖLJYLLÄ VOITELEMINEN
Hei. Tämä on Parantumiskoulu - ja minä olen pastori Jaanus Ringmäe.
Tutkimme Jumalan Sanaa ja sitä, mitä Raamattu puhuu parantumisesta.
Miksi? Siksi, että uskon saaneeni tämän tehtävän sydämeeni Jumalalta.
Jumala antaa palvelijoilleen eri asioita edelleen jaettavaksi.
Opetukseni painottuu parantumiseen, koska tunnen sen olevan tehtäväni.
Tätä voi verrata eri sairauksiin erikoistuneisiin lääkäreihin.
Uskoakseni Jumala antaa saarnaajien myös erikoistua eri osa-alueisiin.
Ennen aiheeseen menemistä, luen pohjustukseksi kohdan Raamatusta.
Jesaja 55:10-11 sanoo näin: -
"Sillä niinkuin sade ja lumi, joka taivaasta tulee, ei sinne palaja, -
vaan kostuttaa maan, tekee sen hedelmälliseksi ja kasvavaksi, -
antaa kylväjälle siemenen ja syöjälle leivän, -
niin on myös minun sanani, joka minun suustani lähtee: -
ei se minun tyköni tyhjänä palaja, -
vaan tekee sen, mikä minulle otollista on, -
ja saa menestymään sen, mitä varten minä sen lähetin."
Eli Jumalan Sana kantaa hedelmää ja tuottaa tuloksia, -
kun tartumme siihen. Tee sinäkin tänään niin.
Tartu sinäkin uskossa Jumalan Sanasta kiinni, jotta -
Jumala voisi muuttaa elämäsi ja saisit nähdä ihmeiden syntyvän.
Siirrytään tämän päivän aiheeseen, joka on öljyllä voiteleminen.
ÖLJYLLÄ VOITELEMINEN
Ennen aiheeseen liittyvien Raamatun kohtien tutkimista, -
haluan kertoa, mitä öljyllä voiteleminen symbolisoi.
Yksi kohta, jossa siitä puhutaan, -
on Psalmi 23:5 - eli monelle jo entuudestaan tuttu Psalmi.
"Sinä valmistat minulle pöydän minun vihollisteni silmien eteen.
Sinä voitelet minun pääni öljyllä; minun maljani on ylitsevuotavainen."
Eli Daavid puhuu öljyllä voitelusta -
ja kuvaa sillä jotain erittäin positiivista.
Ja: "...valmistat minulle pöydän minun vihollisteni silmien eteen."
Jotkut ihmiset arvelevat Psalmin 23 kuvaavan olojamme joskus taivaassa.
Mutta haluan sinun huomaavan, että asia ei todellakaan ole niin, -
vaan Psalmi kuvaa sitä, -
mitä Jumala haluaa meidän keskuudessamme tehdä.
Jumala kattaa meille pöydän tänään vihollistemme silmien eteen.
Luullakseni vihollisilla ei tässä tarkoiteta ihmisiä, vaan saatanaa.
Ja Hän voitelee päämme öljyllä, ja maljamme on ylitsevuotavainen...
Meidän kulttuuriimme ei ole levinnyt tapa, -
joka siinä kulttuurissa oli yleistä, eli eläinten voiteleminen öljyllä.
Lampaan tai muun eläimen pää ja keho voideltiin öljyllä, jotta -
kaikenlaiset itikat ja loiset pysyisivät kaukana...
Mutta miehetkin öljysivät hiuksiaan, ja ehkä jopa naisetkin.
Näin hoidettuja hiuksia pidettiin kauniina, ja tätä tapaa hyvänä.
Psalmi 92:11 puhuu myös öljyllä voitelusta, ja kuuluu näin: -
"Mutta minun sarveni sinä kohotat kuin villihärän sarvet; -
minut voidellaan tuoreella öljyllä." Eli tuore öljy kuvaa tässäkin hyvää...
Näissä molemmissa Raamatun kohdissa -
öljy toimi Pyhän Hengen symbolina.
Se kertoi Pyhän Hengen läsnäolosta, läheisyydestä, -
sekä Pyhän Hengen kosketuksen tuomasta parantumisesta.
Eli öljy symbolisoi Pyhää Henkeä.
Vanhassa Testamentissa näemme, että öljyä käytettiin -
myös ihmisten siunaamiseksi tai voitelemiseksi uuteen tehtävään.
Kohdassa 1. Sam. 16:12-13 -
Jumala antaa Samuelin tehtäväksi voidella Daavid kuninkaaksi: -
"Silloin tämä noudatti hänet; ja hän oli verevä, kaunissilmäinen ja -
sorea nähdä. Ja Herra sanoi: "Nouse ja voitele tämä, sillä hän se on".
Niin Samuel otti öljysarven ja voiteli hänet hänen veljiensä keskellä.
Ja Herran henki tuli Daavidiin, siitä päivästä ja yhä edelleen.
Sitten Samuel nousi ja meni Raamaan."
Daavid voidellaan siis kuninkaaksi käyttämällä öljyä.
Sillä symbolisotiin Pyhän Hengen laskeutumista Daavidin ylle.
Taas kerran - öljy toimi Jumalan läsnäolon ja voiman välittäjänä.
Meidän tulee ymmärtää, että öljy itsessään ei paranna, -
vaan ihmeitä synnyttää Pyhä Henki, välillisesti öljyn kautta.
Sairaan parantaminen kätten päällepanemisella toimii samoin, -
eli ihmisen kädet eivät paranna, vaan sen tekee Jumalan läsnäolo.
Uudessa Testamentissa on joitakin kohtia, joissa meitä -
opetetaan sairaita parantaessamme käyttämään myös öljyä.
Ja koska niin on Raamatun mukaan tehty, myös me voimme näin tehdä.
Markuksen evankeliumin 6. luku -
kertoo myös Jeesuksen opetuslasten käyttäneen öljyä parantamiseen.
Mark. 6:12 kuuluu näin: -
"Niin he lähtivät ja saarnasivat, että oli tehtävä parannus.
Ja he ajoivat ulos monta riivaajaa -
ja voitelivat monta sairasta öljyllä ja paransivat heidät."
Koska Jeesuksen opetuslapset voitelivat sairaita -
parantaakseen heidät, samoin voimme mekin tehdä, -
sillä uskomme mukaan olemme itsekin Jeesuksen opetuslapsia.
Raamattu ei kerro Jeesuksen käyttäneen öljyä parantamiseen.
Mutta koska opetuslapset niin tekivät, viittaa se siihen -
ja olisi aika loogista, että Jeesus toimi samoin.
Kaikkia Jeesuksen tekemiä ihmeitä ei ole kirjattu Raamattuun.
Siinä on ainoastaan Jumalan meille valitsemat kertomukset ja siksi -
on mahdollista, että Jeesus paransi joskus myös öljyllä voidellen...
Jeesus lähetti opetuslapset parantamaan käyttäen myös öljyä.
Haluan taas painottaa sitä, että öljyn ominaisuudet tulee ymmärtää.
Öljy voi vaikuttaa kehoosi positiivisesti monin eri tavoin.
Jotakin öljyä voi käyttää esim. pehmentämään käsien ihoa.
Jotkut öljyt ovat terveellisiä myös ruokaan sekoitettuna...
Mutta puhuessamme nyt öljystä, emme tarkoita näitä ominaisuuksia, -
vaan sitä, että Jumala voi parantaa käyttäen öljyä välittäjänä.
Eli tämän mukaan opetuslapset käyttivät parantamiseen öljyä.
Kirjataan ylös...
OPETUSLAPSET VOITELIVAT SAIRAITA ÖLJYLLÄ
Uudessa Testamentissa on kohta, jota tutkin mielelläni tarkemmin.
Siinä käsitellään juuri tätä, -
eli sairaiden parantamista öljyllä, ja kohta on Jaak. 5:13-16.
"Jos joku teistä kärsii vaivaa, niin rukoilkoon; -
jos joku on hyvillä mielin, veisatkoon kiitosta.
Jos joku teistä sairastaa, kutsukoon tykönsä seurakunnan vanhimmat, -
ja he rukoilkoot hänen edestään, voidellen häntä öljyllä Herran nimessä.
Ja uskon rukous pelastaa sairaan, ja Herra antaa hänen nousta jälleen; -
ja jos hän on syntejä tehnyt, niin ne annetaan hänelle anteeksi.
Tunnustakaa siis toisillenne syntinne ja rukoilkaa toistenne puolesta, -
että te parantuisitte; vanhurskaan rukous voi paljon, kun se on harras."
Alussa sanotaan: "Jos joku teistä kärsii vaivaa, niin rukoilkoon; -
jos joku on hyvillä mielin, veisatkoon kiitosta.
Jos joku teistä sairastaa, kutsukoon tykönsä seurakunnan vanhimmat..."
Tässä näemme asioiden oikean tärkeysjärjestyksen painotuksen!
Eli kun ihmisellä on ongelma, hänen itsensä tulee tehdä jotakin...
Valitettavasti monet kristityt toimivat usein juuri päinvastoin.
He sanovat: "Pastori, tulethan ja parannat minut... -
Miksi et Pastori kysy voinnistani? Miksi et soita ja ole huolissasi?"
Tämän mukaan rukoilla tulee sen ihmisen itsensä, jolla vaivaa on.
Eli meidän kristittyjen on tosi tärkeätä muuttua aktiivisemmiksi.
Halutessamme löytää ratkaisuja, on meidän itsemmekin tehtävä jotakin.
Emme voi lykätä vastuuta ja kuormaa vain Pastorin niskoille, vaan -
meidän on itsemmekin toimittava. Ja kun nyt puhumme parantumisesta, -
tässä sanotaan: "Jos joku teistä sairastaa, kutsukoon tykönsä..."
Sairaan itsensä tulee siis kutsua seurakunnan vanhimmat tykönsä.
HÄN kutsukoon.. Verrattuna tuohon aikaan, me voimme kutsua helposti.
Otamme puhelimen käteen, soitamme tai lähetämme tekstarin tms.
Mutta tuon ajan ihmisiltä kaikki nuo keinot puuttuivat.
Mitä tämä "kutsukoon" sitten tarkoitti? Sitä, että ihmisen tuli keksiä, -
miten saisi sen kutsun seurakunnan vanhimmille välitettyä.
Hän saattoi olla esim. fyysisesti rajoittunut, joten hänen -
piti ensin löytää naapuri tai joku muu, joka veisi kutsun eteenpäin...
Mitä siitä seurasi? No se, että sitten oli myös jotain odotettavaa.
Hyvinvointiyhteiskunnassa kasvaneina olemme tottuneet -
siihen, että asiakas on kuningas.
Astuessasi kaupan ovesta sisään, myyjien tulisi palvella sinua.
Varsinkin vaatekaupassa odotamme, että meitä palvellaan, sillä -
tunnemme sillä hetkellä olevamme ehkä kaupan "keskeisin henkilö".
Meille tulee tarjota ja meitä tulee auttaa - "olemmehan kuninkaita".
Astuessamme seurakunnan ovesta ajattelemme ehkä samoin, -
vaikka todellinen kuningas on Jeesus! Tämän tulee olla meille selvä.
Halutessamme nähdä muutoksia elämässämme, -
emme tee asioita kuten haluamme, vaan Jumalan tahdon mukaan.
Seurakuntaankin jotkut tulevat esittämään omia toiveitaan, kuten -
"Minä pidän tästä tai tuosta... toisenlaisesta ylistyksestä" jne.
Kerran seurakuntaamme tuli radiosta puhettani kuunnellut henkilö.
Nainen kertoi tulleensa siksi, että nuoren miehen ääni oli niin ihana..
Seurakuntaan tulemisen perusteen ei pitäisi olla tällainen.
Kiitos Jumalalle, että äänen tms. takia... mutta -
seurakuntaan ei tulla vain siksi, että tykkäämme ja meille sopii, -
vaan siksi, että Jumala on meidät siihen paikkaan asettanut.
Kasvaessamme Jumalassa vastaan voi tulla hetkiä, jotka eivät miellytä.
Jos olet kasvanut perheessä, olet varmaan joskus kokenut myös -
jännittyneisyyttä, erimielisyyttä ja ristiriitaisia tilanteita...
Se ei kuitenkaan tarkoita, että olisit heti suunnitellut lähtöä.
Nämä tilanteet opettivat sinua tulemaan muiden kanssa toimeen -
sekä antamaan heille anteeksi.
Kun Jumala on liittänyt sinut perheeseen, silloin kuulut siihen.
Seurakuntaa, johon Jumala on meidät liittänyt, ei liioin tule vaihtaa.
Joskus Jumala voi johdattaa toiseen seurakuntaan palvelemaan, mutta -
yleissääntö on kuitenkin se, että Jumala johdattaa tiettyyn paikkaan.
Ihmisen ei silloin tule omien mieltymysten mukaan sitä muuttaa.
Meidän tulee pyhittäytyä Jumalan Sanalle ja sille, -
mitä Hän tekee siinä hengellisessä kodissa, johon meidät on liitetty.
Eli sairaan tulee kutsua seurakunnan vanhimmat luokseen.
Sairaan itsensä tulee se siis järjestää.
Tässä kohtaa haluan lisätä erään asian.
Raamatussa käytetään ilmaisua "seurakunnan vanhin", mutta -
aina se ei tarkoita pappia, vaan joskus myös kypsempää kristittyä.
Olen kuullut monista tilanteista, joissa Jeesukseen uskovat ihmiset -
ovat voidelleet toisia ihmisiä, ja Jumala on öljyn kautta parantanut.
Kyse on päätöksestämme uskoa, eikä siitä, toimiiko voitelijana pappi.
Vastuu seurakunnan vanhempien kutsusta oli siis itse sairaalla.
Hän siis kutsuu heidät, "ja he rukoilkoot hänen edestään, -
voidellen häntä öljyllä Herran nimessä." Edellisessä jaksossa -
puhuimme kätten päällepanemisesta sairaiden päälle Jeesuksen nimessä.
Jeesuksen nimessä tarkoittaa samaa kuin - Jeesuksen valtuuttamana -.
Tässä voitelemme Herran nimessä, ja taaskin Jeesuksen valtuuttamana.
Samalla se vastaa sitä, kuin Jeesus itse suorittaisi öljyllä voitelun.
Eli voidellessamme öljyllä, Jumalan läsnäolo ja voima -
välittyvät tähän ihmiseen ja niin Jumala parantaa hänet.
Jae 15 jatkaa: "Ja uskon rukous pelastaa sairaan..."
Kirjataan muistiin, koska tämä on kertomuksen tärkeimpiä asioita.
USKON RUKOUS PELASTAA SAIRAAN
Eli uskon rukous parantaa sinut. Tässä sanotaan: -
"uskon rukous pelastaa sairaan, ja Herra antaa hänen nousta jälleen".
Tässä EI lue: 'öljy pelastaa'... ja Herra antaa hänen nousta jälleen.
Miksi otan tämän esiin? Siksi, että ihmiset takertuvat liikaa öljyyn, -
ikäänkuin se itsessään olisi se tärkein...
Jotkut haluavat suoraan Israelista tuotua oliiviöljyä.
Öljy voi olla sitäkin, mutta jos sinulla ei sitä ole, -
voit ostaa kaupasta vaikka rapsiöljyä tai muuta ruokaöljyä...
Tulee käsittää, että öljy itsessään ei paranna, -
eikä alkuperämaa ole tärkeä, koska sillähän voidellaan Herran nimessä.
Huumorilla voin sanoa, että auton moottoriöljykin voisi kelvata, -
vaikka itse en sitä käyttäisikään.
Mutta öljy itsessään ei paranna, vaan sen tekee uskon rukous, ja -
öljy toimii välittäjänä. Näin on Jumala Sanassaan opettanut.
"Ja uskon rukous pelastaa sairaan, ja Herra antaa hänen nousta ...
ja jos hän on syntejä tehnyt, niin ne annetaan hänelle anteeksi."
Eli syntiselle annetaan anteeksi... Ihmisten mielissä leijailee -
välillä kysymys siitä, mitä he ovat elämässään tehneet väärin.
"Piilottelenko ymmärtämättäni elämässä jotakin syntiä?"
Tämä on se kohta, jossa Jumala antaa sinulle kaiken anteeksi -
ja parantaa sinut jälleen!
Kun lähestyt Jumalaa vilpittömin mielin, antaa Hän kaiken anteeksi -
puhdistaen sinut kaikesta väärästä. "Ja uskon rukous pelastaa sairaan"
Jumala on niin armollinen ja hyvä, että Hän haluaa -
tässä tilanteessa antaa anteeksi kaiken, jos sydämesi on vilpitön.
Älä siis tunne syyllisyyttä, sillä kukaan meistä ei ole täydellinen.
Luku jatkuu: "Tunnustakaa siis toisillenne syntinne ja -
rukoilkaa toistenne puolesta, että te parantuisitte; -
vanhurskaan rukous voi paljon..."
Mihin tämä "Tunnustakaa siis toisillenne syntinne..." viittaa?
Eri asiayhteyksistä voi päätellä sen viittaavan tekemiimme -
vääryyksiin ja loukkaaviin puheisiimme lähimmäistämme kohtaan.
Silloin lähimmäiselle tulee tunnustaa teko, pyytää anteeksi -
ja tehdä hänen kanssaan sovinto.
Tämän jälkeen rukoillessa, Jumala usein suo meille parantumisen.
Tulen jatkossa käsittelemään anteeksiantoa yksityiskohtaisemmin.
Jae 15: "uskon rukous pelastaa sairaan". Mikä on uskon rukous?
Etsitään vastaus Raamatusta, kohdasta 1. Joh. 5:14-15.
Se kertoo meille, miten usko liittyy rukoukseen.
"Ja tämä on se uskallus, joka meillä on häneen, että jos me jotakin -
anomme hänen tahtonsa mukaan, niin hän kuulee meitä.
Ja jos me tiedämme hänen kuulevan meitä, mitä ikinä anommekin, niin -
tiedämme, että meillä myös on kaikki se, mitä olemme häneltä anoneet."
Tässä puhutaan uskalluksesta, eli rohkeudesta Hänen edessään.
"jos me jotakin anomme hänen tahtonsa mukaan..."
Meidän on ennen uskon rukousta varmistuttava Jumalan tahdosta -
koskien myös parantumistamme. Uskon rukous alkaa siitä.
MEIDÄN TULEE TIETÄÄ JUMALAN TAHTO
Kuinka voimme saada Jumalan tahdon selville?
Samoin kuin saisit minunkin tahtoni selville - eli kysymällä.
Joku voisi vaikka ihmetellä, mistä ruoasta minä pidän...
Silloin hänen pitää kysyä sitä minulta, ja minä annan vastauksen.
Jumalan tahto selviää samoin, eli meidän tulee kysyä Häneltä.
Jumala ilmaisee tahtonsa Sanassaan, jota tutkimalla löydämme vastaukset.
Onko tämä Hänen tahtonsa? Haluaako Hän tehdä tämän? jne.
Ennen rukousta tulee varmistaa, että se on Jumalan tahdon mukainen.
Joskus haluaisimme tietää Jumalan tahdon elämäämme varten, -
mutta silloin tarkoitamme Jumalan johdatusta yleensä...
Anoessamme rukouksessa jotakin konkreettista, kuten paranemista, -
meidän tulee löytää siihen vastaus, mutta mistä? Raamatusta tietenkin.
Markuksen evankeliumin 1. luku kertoo pitalisesta miehestä, joka -
sanoo Jeesukselle: "Jos tahdot, niin sinä voit minut puhdistaa".
Jeesus sanoi yhtään empimättä heti: "Minä tahdon; puhdistu".
Koskiko Jeesuksen tahto vain tätä pitalista? Ei, se koskee meitäkin.
Jumala ei tee eroa ihmisten välillä, joten -
haluaako Jumala parantaa sinut tänään? Vastaus on KYLLÄ.
Rukouksellamme on vahva pohja, kun rukoilemme Jumalan tahdon mukaan.
Näin on myös, kun pyydämme Häntä parantamaan öljyn kautta, sillä -
uskon rukous pelastaa sairaan ja me rukoilemme Jeesuksen nimessä.
Voitelemme sairaan öljyllä Jeesuksen nimessä -
ja rukoilemme: "Jumala, paranna tämä ihminen, -
sillä Sanasi mukaan se on tahtosi.
Sanoit niin pitaalitautiselle ja nyt myös tälle ihmiselle."
Tähän tapaan voit itsekin rukoilla.
Ota öljy ja laita sitä ihmisen päälle. Paljonko sitä laitetaan?
Itse olen nähnyt parhaaksi laittaa sitä sopivasti niin, -
etteivät sairaan vaatteet mene öljystä tuhruisiksi ja pilalle...
Vanhassa Testamentissa öljyä valettiin jopa suoraan sarvesta.
Niin tai näin - öljy ei paranna, vaan usko siihen, että -
ihme voi syntyä öljyn välityksellä ja uskon rukouksella.
"Ja uskon rukous pelastaa sairaan, ja Herra antaa hänen nousta...
ja jos hän on syntejä tehnyt, niin ne annetaan hänelle anteeksi."
Joh. 5:14-15: "...jos me jotakin anomme hänen tahtonsa mukaan,-
niin hän kuulee meitä. Ja jos tiedämme hänen kuulevan meitä, -
mitä ikinä anommekin, niin tiedämme, että -
meillä myös on kaikki se, mitä olemme häneltä anoneet."
Rukouksen päätteeksi joku voi kysyä, milloin anominen kuullaan...
Milloin? Katsotaan vielä: "Ja jos me tiedämme hänen kuulevan meitä, -
mitä ikinä anommekin, niin tiedämme, että meillä myös on -
...mitä olemme häneltä anoneet." Hän kuulee meitä rukoillessamme.
Milloin saat pyytämäsi? Se on jo sinulla, kun lopuksi sanot Aamen.
Miten niin muka? Vieläkin särkee... Uskon rukous uskoo sen, -
mikä ei vielä näy eikä tunnu, mutta sillä hetkellä sinä USKOT.
Tällä tavalla sinä voit toimia.
Tehdään asia nyt käytännössä.
Laita käsi päällesi öljyn kanssa, tai jos sitä ei ole - ilman sitä.
Periaate näissä molemmissa tavoissa on kuitenkin sama.
Jos sinulla on öljyä, laita sitä otsaan tai muualle ihoon.
Usko kanssani, että Jumalan voima siirtyy kehoosi. Isä kiitän, -
että olet hyvä Jumala ja näiden katsojien parantaja ja lääkitsijä.
He rukoilevat uskoen siihen, että Sinä voit parantaa heidän kehonsa.
Jeesuksen nimessä laitan käteni uskossa itseni ja heidän päälleen -
ja kiitän, että Sinun voimasi välittyy heidän elämäänsä.
Jeesuksen nimessä käsken kaikkia ongelmia, vaivoja, erilaisia -
särkyjä kuten lonkka-, olkapää-, ja selkäsärkyjä katoamaan.
Isä palauta heidän terveytensä, Sinä olet heidän lääkitsijänsä.
Jeesus, Sinä kannoit ja kärsit heidän kaikki särkynsä ristillä.
Kun he nyt laittavat käden päälleen tai voitelevat itsensä öljyllä, -
Sinun voimasi laskeutuu heihin parantaen heidän kehonsa. Aamen.
Taaskin kannustan sinua itseäsi etsimään nämä Raamatun kohdat.
Kertaa asiat, ja katso tämä ohjelma uudestaan, jos mahdollista.
Etsi Raamatun kohdat jotta vakuutut siitä, mitä Jumala sinulle puhui.
Näin Jumalan Sana voi muuttaa koko elämäsi. Aamen - ole siunattu.
Tallinnan Hoosianna-seurakunnan parantumiskoulu
Suomennos: Irene Tarkka